въз основа на доказателствата по делото и на основание чл. 306, ал.1, т.3 от НПК вр. с чл. 68, ал.1 от НК, съдът 

                                             ОПРЕДЕЛИ:

ПОСТАНОВЯВА подсъдимия Н. А. Б.,  [дата на раждане]  в [населено място], с постоянен адрес в [населено място], ул. , българин, български гражданин, осъждан, с ЕГН [ЕГН] да изтърпи  наказанието, наложено с протоколно определение № 6606/12.07.2019 г., постановено по НОХД № 1246/2019 г. по описа на Районен съд Благоевград, влязло в законна сила на 12.07.2019г. - наказание „Лишаване от свобода" за срок от 6 /шест/ месеца.
На основание чл. 57, ал.1, т.3 от ЗИНЗС определя първоначален общ режим на изтърпяване на наказанието.
Определението подлежи на обжалване и протестиране в 15 дневен срок от днес пред Благоевградски окръжен съд.

                                РАЙОНЕН СЪДИЯ:

Мотиви на определение № 4201/01.06.2020г., постановено по ЧНД № 261/2020г. по описа на Районен съд Благоевград

Мотиви на определение № 4201/01.06.2020г., постановено по ЧНД № 261/2020г. по описа на Районен съд Благоевград

Делото е с правно основание чл. 306, ал.1, т.3 от НПК вр. с чл. 68, ал.1 от НК, образувано с предложение на Районна прокуратура Благоевград за произнасяне на съда и привеждане в изпълнение на наказание лишаване от свобода, което е било наложено на осъдения Н А Б с протоколно определение № 6606 /12.07.2019 г. по НОХД № 1246/2019 год. по описа на Районен съд - Благоевград. 
В съдебното производство прокурор от Районна прокуратура Благоевград поддържа предложението, подсъдмият се явява лично и със защитник, не оспорва предложението.
По делото са събрани писмени доказателства относно осъжданията на Борумов, от които се установява, че с протоколно определение № 6606 /12.07.2019 г. по НОХД № 1246/2019 год. по описа на Районен съд - Благоевград. влязло в сила на 12.07.2019 г.Н А Б, с ЕГН е осъден на „Лишаване от свобода“ за срок от 6 /шест/ месеца, изпълнението на което било отложено при условията на чл. 66 от НК за срок от 3 /три/ години, наказание „Глоба“ в размер на 300  /триста/ лева и наказание „Лишаване от право да управлява МПС“ за срок от 8 /осем/ месеца за заради извършено  престъпление по чл. 343б, ал. 3 от НК. В изпитателния срок на наложеното наказание „Лишаване от свобода“ за срок от 6 /шест/ месеца, на 22.01.2020 г., Б е извършил ново умишлено престъпление по чл.343б ал.3 от НК, за което с протоколно определение № 1424/13.02.2020 г., постановено по НОХД № 211/2020г. по описа на Районен съд – Благоевград, влязло в сила на 13.02.2020 г. му са наложени наказание „Лишаване от свобода“ за срок от 5 /пет/ месеца, което да изтърпи при първоначален „общ“ режим на изтърпяване, наказание „Глоба“ в размер на 300 /триста/ лева и наказание „Лишаване от право да управлява МПС“ за срок от 1 /една/ година.
 Съдът преценява, че са налице основанията на чл.68, ал.1 от НК, тъй като подсъдимият е извършил в изпитателния срок друго умишлено престъпление от общ характер, за което му е наложено наказание "Лишаване от свобода", поради което Н Б следва да изтърпи и отложеното наказание по НОХД № 1246/2019 год. по описа на Районен съд - Благоевград. Съдът преценява, че на основание чл. 57, ал.1, т.3 от ЗИНЗС наказанието следва да бъде изтърпяно при първоначален общ режим.

Това са мотивите на съда за постановяване на съдебния акт.
        
               РАЙОНЕН СЪДИЯ: